**Všeobecne záväzné nariadenie**

**mestskej časti Bratislava – Rusovce**

**č. 3/2008**

**z 27. novembra 2008**

 **o určení miesta, času a bližších podrobnostiach zápisu dieťaťa na plnenie povinnej školskej dochádzky v základných školách**

Miestne zastupiteľstvo mestskej časti Bratislava - Rusovce podľa § 15 odsek 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 20 ods. 3 písm. a) zákona č. 245/2008 o výchove a vzdelávaní (školský zákon) a o zmene a doplnení niektorých zákonov sa uznieslo na tomto všeobecne záväznom nariadení (ďalej len „nariadenie“).

§ 1

Úvodné ustanovenie

Účelom tohto nariadenia je:

1. Ustanoviť bližšie podrobnosti o  povinnostiach a právach[[1]](#footnote-1)) rodičov alebo inej fyzickej osoby než rodiča **alebo právnickej osoby**, ktorá má dieťa zverené do osobnej alebo do pestúnskej starostlivosti na základe rozhodnutia súdu (ďalej len „zákonný zástupca“) v súvislosti s prihlásením dieťaťa na plnenie povinnej školskej dochádzky v základnej škole (ďalej len „škola“) v zriaďovateľskej pôsobnosti mestskej časti Bratislava - Rusovce (ďalej len „mestská časť“).
2. Určiť miesto a čas zápisu dieťaťa na plnenie povinnej školskej dochádzky v škole.

§ 2

Povinná školská dochádzka

1. Povinná školská dochádzka sa začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť[[2]](#footnote-2)).
2. Ak dieťa po dovŕšení šiesteho roku veku nedosiahlo školskú spôsobilosť a pochádza zo sociálne znevýhodneného prostredia[[3]](#footnote-3)), zákonný zástupca môže požiadať riaditeľa školy o odklad začiatku školskej dochádzky o jeden školský rok. Súčasťou žiadosti zákonného zástupcu je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie.[[4]](#footnote-4))
3. Povinná školská dochádzka sa plní v základných školách a v školách pre žiakov so špeciálnymi výchovno-vzdelávacími potrebami.[[5]](#footnote-5))
4. Nikoho nemožno oslobodiť od plnenia povinnej školskej dochádzky[[6]](#footnote-6)).

§ 3

Práva a povinnosti zákonného zástupcu pri zápise

1. Zákonný zástupca dieťaťa je povinný prihlásiť dieťa na plnenie povinnej školskej dochádzky[[7]](#footnote-7)) v  škole  v školskom obvode, v ktorom má dieťa trvalý pobyt v čase zápisu. Zápis sa vykoná podľa § 4. Ak dieťa nemá trvalý pobyt, zákonný zástupca dieťa prihlási na povinnú školskú dochádzku v škole, ktorú určí orgán miestnej štátnej správy v školstve[[8]](#footnote-8)).
2. Zákonný zástupca má právo vybrať pre svoje dieťa aj inú školu mimo školy v školskom obvode, v ktorom má trvalý pobyt. Riaditeľ tejto školy udelí súhlas[[9]](#footnote-9)) s prijatím s prihliadnutím na kapacitné možnosti školy, po umiestnení a uspokojení záujmu zákonných zástupcov detí, patriacich podľa trvalého pobytu k príslušnej škole, resp. po umiestnení detí v škole na základe rozhodnutia súdu[[10]](#footnote-10)).
3. O prijatí dieťaťa na základné vzdelávanie rozhodne riaditeľ školy do 31. mája, ktorý predchádza školskému roku, v ktorom sa má základné vzdelávanie začať.[[11]](#footnote-11))
4. Ak zákonný zástupca dieťaťa požiada výnimočne o prijatie dieťaťa, ktoré nedovŕšilo šiesty rok veku na plnenie školskej dochádzky, je povinný k žiadosti predložiť súhlasné stanovisko príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast.[[12]](#footnote-12))
5. Zákonný zástupca môže zapísať dieťa iba na jednu školu.

§ 4

Miesto a čas zápisu

1. Zápis dieťaťa do 1. ročníka sa vykonáva v priestoroch školy v zriaďovateľskej pôsobnosti mestskej časti v šiestom týždni príslušného kalendárneho roka[[13]](#footnote-13)) v piatok od 15.00 hodiny do 18.00 hodiny a v sobotu od 8.00 hodiny do 12.00 hodiny.
2. Ak sa zápis zo závažných dôvodov, najmä organizačných a prevádzkových, nebude môcť uskutočniť podľa odseku 1, určí náhradný termín zápisu starosta oznámením.
3. Zákonný zástupca je povinný pri zápise predložiť doklady s osobnými údajmi[[14]](#footnote-14)):
	1. meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
	2. meno a priezvisko, adresu zamestnávateľa, trvalé bydlisko zákonných zástupcov,
	3. alebo doklad o zdravotnom stave dieťaťa, ak sa vyžaduje podľa osobitného predpisu.
4. Základná škola organizuje slávnostný zápis detí za účasti zákonného zástupcu a dieťaťa.
5. Riaditeľ základnej školy zverejní miesto, čas a ďalšie podrobnosti zápisu podľa tohto nariadenia obvyklým spôsobom, najneskôr 15 pracovných dní pred zápisom.

§ 5

Školské obvody základných škôl

Školský obvod základnej školy v zriaďovateľskej pôsobnosti mestskej časti ustanovuje osobitný predpis[[15]](#footnote-15)).

§ 6

Sankcie

1. Priestupku sa dopustí zákonný zástupca dieťaťa, ak dieťa neprihlási na povinnú školskú dochádzku.[[16]](#footnote-16))
2. Za priestupok možno uložiť zákonnému zástupcovi pokutu do 331,50 eur (10 000 Sk).[[17]](#footnote-17))
3. Pokutu možno uložiť do jedného roka odo dňa, keď správny orgán zistil porušenie povinnosti, najneskôr však do troch rokov odo dňa, keď k porušeniu povinnosti došlo. [[18]](#footnote-18))
4. Porušenie povinnosti zákonného zástupcu prihlásiť dieža na povinnú školskú dochádzku bude potrestané podľa osobitného predpisu. (16)

§ 7

Účinnosť

Toto nariadenie nadobúda účinnosť 1. januára 2009.

Návrh VZN vyvesený na úradnej tabuli 21. novembra 2008.

**Dušan Antoš**

 **starosta**

**Novelizácia všeobecne záväzného nariadenia MČ Bratislava – Rusovce**

**č. 3/2008 o určení miesta, času a bližších podrobnostiach zápisu dieťaťa na plnenie povinnej školskej dochádzky v základnej škole**

§ 1

***Navrhuje sa doplniť 1. veta písm. a) o zvýraznené slová:***

1. Ustanoviť bližšie podrobnosti o povinnostiach a právach (1) rodičov alebo inej fyzickej osoby než rodiča **alebo právnickej osoby**, ktorá má dieťa zverené do osobnej .....

§ 6

***Navrhuje sa nové znenie § 6, vrátane nadpisu:***

Sankcie

Porušenie povinnosti zákonného zástupcu prihlásiť dieťa na povinnú školskú dochádzku bude potrestané podľa osobitného predpisu. (16)

***Navrhuje sa doplnenie odkazu 16 pod čiarou o zvýraznené slová:***

(16). §37 ods 1 a **§ 37 a)** zákona č. 569/2003 Z.z. o štátnej správe v školstve a školskej samospráve a o zmene a doplnení neskorších predpisov.

***Odkazy č. 16 a 17 sa vypúšťajú.***

Bratislava, 20. júla 2009

 Dušan Antoš

 starosta

Vyvesené dňa: 20. júla 2009

Zvesené dňa:

1. ) § 144 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov [↑](#footnote-ref-1)
2. ) § 2 písm. b) zákona č. 245/2008 Z. z. [↑](#footnote-ref-2)
3. ) § 2 písm. p) zákona č. 245/2008 Z. z. [↑](#footnote-ref-3)
4. ) § 19 ods. 4 zákona č. 245/2008 Z. z. [↑](#footnote-ref-4)
5. ) § 94, 103 a § 107 zákona č. 245/2008 Z. z. [↑](#footnote-ref-5)
6. ) § 19 ods. 1 zákona č. 245/2008 Z. z. [↑](#footnote-ref-6)
7. ) § 20 ods. 2 zákona č. 245/2008 Z. z. [↑](#footnote-ref-7)
8. ) § 10) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. [↑](#footnote-ref-8)
9. ) § 8 ods. 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov [↑](#footnote-ref-9)
10. ) § 49, 50, 62 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

Zákon č. 195/1998 Z. z. o sociálnej pomoci v znení neskorších predpisov. [↑](#footnote-ref-10)
11. ) § 60 ods. 2 zákona č. 245/2008 Z. z. [↑](#footnote-ref-11)
12. ) § 19 ods. 8 zákona č. 245/2008 Z. z. [↑](#footnote-ref-12)
13. ) § 20 ods. 2 zákona č. 245/2008 Z. z. [↑](#footnote-ref-13)
14. ) § 20 ods. 3 zákona č. 245/2008 Z. z. [↑](#footnote-ref-14)
15. ) Všeobecne záväzné nariadenie mestskej časti Bratislava – Rusovce č. 2/2004 o školskom obvode základnej školy mestskej časti Bratislava – Rusovce z 21. 10. 2004 [↑](#footnote-ref-15)
16. ) § 37 ods. 1 a **§37 a)** zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. [↑](#footnote-ref-16)
17. ) § 37 ods. 2 zákona č. 596/2003 Z. z. v znení neskorších predpisov. [↑](#footnote-ref-17)
18. ) § 37a ods. 6 zákona č. 596/2003 Z. z. v znení neskorších predpisov. [↑](#footnote-ref-18)